MIASTO
27-09-2012
Bytom i roztomajńte auta
Roztomili, auto teroski mo takie znaczynie, jak za starego piyrwyj koło, abo moplik. Teroski kożdy auto mo – baby, chopy, dziołchy, synki, a nawet starzyki. A jak kery niy mo, to bydzie mioł.
Tak sie wszyjstko wyłanacyło, co bez auta nikaj nie idzie sie ruszyć. Skiż tego i te na urzyndach, kere majom miasta i bytominów łod łonego złego chronić, tyż durś chcom nowe auto mieć! Dziwejcie sie, to je prowda, nasze blachorze bydom mieć, blank nowiuśkie auto, do ty roboty! Już we papiyrach stoi naszkryflane. To je radoś! Yno my momy wiedzieć, co łone bydzie insze łod blachorzowych autów, kere widać daleko. Łone bydzie bez żodnego łoznaczynio! Beztoż bydzie trudno zoboczyć we którym aucie siedzom blachorze...
Moja kamratka Gita godo, co i tak sie dowiymy, bo przeca baby wyrychlate i klachule wiedzom wszyjstko. Mi sie zdo, co łona wiy co godo. Poczekomy, zoboczymy... A za pora dni, 22 września, bydymy mogli gapić sie na naszym Rynku, na roztomajnte auta i wozidła, kere majom miano zabytków. To bydzie nojmilejszo do autów parada. Tako, co niekerym ślypia bydom wyłazić ze zazdroszczynio abo ze zowiści. Wszyjstkie bydom wyrychtowane, wypucowane, choby prosto ze fabryki. Jo wiym, co auta i wozidła (stare i nowe) - to graczki do wszyjstkich karlusów i chopów, kere babom chcom sie podobać i kere chcom sie asić. Skiż tego jo tyż tam byda, coby sie pogapić - możno sie stykniymy...
Parada mo znaczynie, to je prowda. Zgodzocie sie sy mom, pra? Ale łona jes jedyn dziyń i koniec. A my som dali... Beztoż trza nom wiedzieć i to, co jeszcze bydymy mieli, skuli aut. Bydymy mieli nowe światła do blyndowanio, tam, kaj sie dwie drogi stykajom. Jo to wiym i poradza pedzieć kaj to bydzie. Łone bydom tam, kaj Kędzierzyńsko wlazuje krzyżym we tom, kero mo miano Jana Pawła II. To dopiyro bydzie radoś, bo teroski gymbujymy jak sie co nie udowo... Poczekomy, zoboczymy jak to bydzie srobione. Paczcie tam jako i byćcie zdrowe.
ANA
07-09-2012
Wielgo nagroda!
Roztomili, dziwejcie sie, tego my jeszcze niy mieli, a teroski bydymy mieli. To je tako blank nowo nagroda, kery dali miano: Nagroda Ostoja Pokoju. Momy już we Bytomiu ulica Matki Ewy, momy szlak, momy szkoła, kero mo takie miano, a teroski jeszcze coś inszego.
24-08-2012
Dziwejcie sie doczekalimy końca!!!
Jezderkusie, co tyż to my mieli, jak łone napoczynały budowa ty obwodnicy!!! Pamiyntomy wszyjscy. Moja kamratka Gita, jak yno sie to napoczynało, łaziyła ze swojym knipsaparatym i robiyła do siebie fotografki.
10-08-2012
Roztomili, zaś mogymy sie asić!!!
Niech nom fto godo co chce, a i tak prowda bydzie po naszymu. My, baby i chopy ze Bytomia wiymy, co mogymy sie asić i mogymy gowy do góry zadziyrać.
27-07-2012
Roztomili, wygrali my!
Wygrali my! To je radoś! Ale teroski trza iś dali, trza szukać po gazytach i na stronie miasta tych numerów i zaś słać te esemesy. Bytom dali mo być piyrszy!
13-09-2012
Pacz yno do przodka, niy do zadka, a bydzie ci lepi
Roztomili, tak mi pedziała moja kamratka Gita: „pacz yno do przodka, niy do zadka, a bydzie ci lepi”, jak żech polazła do jei zegrodki na pieczone na łogniu wuszty.
09-07-2012
Gorko, gorko! Kaj się skryć?
Kaj sie skryć jak jes gorko? W doma gorko, na placu gorko, we robocie gorko, wlazujesz do bany – tyż gorko! Roztomili, jo wiym, co wiela jes u nos we Bytomiu babów i chopów, kere sie wnerwiajom, jak jes gorko.
15-06-2012
Dziwejcie sie – to je radoś!
Roztomili, mi sie zdo, co nie yno jo, ale tyż inksze baby ze Bytomia durś som wyrychlate! Kaj yno chcecie, tam som. Beztoż idzie pedzieć, co skiż tych babów momy do nos, Bytominów radoś.
01-06-2012
Majowe świynta do babów i nie yno
Roztomili, zajrzyjcie yno na kalyndorz. Co sie to tyż wyrobiało! Najsompiyrw, we czwortek 24 maja, we Urzyndzie Miasta, mielimy wielgo ciżba babów, kere głosiły sie na konferyncjo „Baba blank gryfno i zdrowo”.
18-05-2012
Bana do Łagiewnik zaś pojedzie!
Roztomili, paczie yno, jak tyn rok leci. Jes teroski coroz barzyj gorko, chcymy tego, czy nie chcymy, to i tak idzie wakacyjno laba.
szl_Latn unk szl_Latn szl_Latn szl_Latn szl_Latn szl_Latn mri_Latn unk szl_Latn szl_Latn unk deu_Latn szl_Latn unk szl_Latn szl_Latn unk szl_Latn szl_Latn unk szl_Latn szl_Latn unk szl_Latn szl_Latn unk szl_Latn szl_Latn unk szl_Latn szl_Latn unk szl_Latn szl_Latn